กำลังเสือโคร่ง

กำลังเสือโคร่ง () อยู่ในวงศ์ Betulaceae เป็นไม้ผลัดใบระยะสั้น เปลือกต้นสีน้ำตาลแดงหรือเทาออกเงิน มีเลนติเซล เมื่อสับเปลือกมีกลิ่นคล้ายน้ำมันระกำ แก่แล้วจะลอกเป็นแผ่นบางคล้ายกระดาษ เปลือกชั้นในมีกลิ่นหอม หูใบขนาดเล็ก หลุดร่วงง่าย ใบเดี่ยว ขอบใบเป็นซี่จัก ยอดอ่อนมีขนสีเงิน ผิวด้านล่างมีจุดน้ำยางมากมาย ดอกแยกเพศไม่แยกต้น ดอกขนาดเล็ก อยู่เป็นช่อห้อยลง สีออกเขียว ดอกเพศผู้ห้อยเป็นพวงเหมือนพวงกระรอกเล็ก ๆ ช่อดอกเพศเมียเป็นช่อตั้ง ผลขนาดเล็ก แบนกว้าง มีปีกบาง กลุ่มผลมีกาบดอกปกคลุม และยังติดอยู่บนก้านแม้ว่าผลจะปลิวออกไปแล้ว พบในเอเชียใต้และคาบสมุทรอินโดจีน 

ไม้เนื้อแข็ง ทนทาน นิยมใช้ในงานก่อสร้าง เปลือกมีน้ำมันหอม มีฤทธ์เป็นยา ใช้ทำเหล้า ใบใช้เป็นอาหารเลี้ยงสัตว์ เปลือกต้นใช้ขับลมในลำไส้ แก้ปวดเมื่อยตามร่างกาย เปลือกต้นใช้ดองเหล้าเป็นยาสมุนไพร 

กำลังเสือโคร่ง สรรพคุณ กินบำรุงธาตุ บำรุงกำลัง เจริญอาหาร ขับลมในลำใส้ ทำให้เส้นเอ็นแข็งแรง แก้อาการปวดเมื่อยในร่างกาย (เป็นไม้ยืนต้นขนาดใหญ่) สามารถนำมาดองเหล้า สุรา เป็นยาดองสมุนไพรได้  

 ดูเพิ่ม 
 รายชื่อพันธุ์ไม้มงคลพระราชทานประจำจังหวัด

 อ้างอิง 
 ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543
 ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. 
 หนังสือ เพชรน้ำเอก กรุยอดตำรับยาสมุนไพร พฤฒาจารย์วิพุธโยคะ รัตนรังษี อาจารย์สุวัตร์ ตั้งจิตรเจริญ บ.ภ.,บ.ว.,บ.ผ. ที่ปรึกษาทางด้านการผลิตยาสมุนไพรแผนโบราณ โครงการส่วนพระองค์ สวนจิตรลดา  อาจารย์ ปริญญา อุทิศชลานนท์ บ.ภ.,บ.ว.,บ.ผ. อนุกรรมการ กองประกอบโรคศิลปะ สำนักงานปลัดกระทรวงสาธารณสุข (พิมพ์ครั้งแรก พ.ศ.๒๕๔๐) ฉบับปรับปรุงพิมพ์ครั้งที่ ๓ พ.ศ.๒๕๕๔ 

หมวดหมู่:สมุนไพร
หมวดหมู่:ไม้ที่ใช้ในการก่อสร้าง
หมวดหมู่:วงศ์กำลังเสือโคร่ง
หมวดหมู่:ต้นไม้ประจำจังหวัดของไทย